Gino Fano
Matemàtich.
Gino Fano a l'era nassù a Màntoa ai 5 ëd gené dël 1871 e a l'é mòrt a Veron-a j' 8 ëd novèmber dël 1952.

Apress avèj frequentà l'anstitù técnich a Màntoa, Fano a l'é anscrivusse a l'Università ëd Turin ant ël 1888.
A l'é laureasse dël 1892, sota la tùa ëd Corrado Segre.
A l'ha peui passà doi semestr a Göttingen, da Klein.

A l'ha mostrà a l'Università ëd Turin dal 1901 al 1938, quand a l'é andàit an Ësvissera për ëscapé a le lej rassiaj dël fassism.
An dzorpì che a Turin, soa cariera universitaria a l'é dësrolasse a Roma e Messin-a.
A l'ha colaborà a la prima edission dël Formolari (1895).

A pòrto sò nòm
 Assiòma ëd Fano

Euvre prinsipaj
 Sui postulati fondamentali della geometria proiettiva in uno spazio lineare a un numero qualunque di dimensioni (1892)

Fano, Gino